kalixlouiis/myanmar-wikipedia-corpus huggingface dataset:
အေပင့်အဖွဲ့မှ ဂျွန်အွန်ဂျီက သူ၏ သူငယ်ချင်းများနှင့် လုပ်ဖော်ကိုင်ဖက်များစွာသည် ကျုံဟျောင်၏ မက်ဆေ့များကို သိရှိပြီး၊ အနုပညာလောကသည် စိတ်ပိုင်းဆိုင်ရာ ကျန်းမာရေး ပိုမို တိုးတက်ကောင်းမွန်အောင် ထောက်ပံ့ပေးလိမ့်မည်ဟု မျှော်လင့်ကြောင်း ဆိုသည်။
စတိုရီ အိုပီ ၂ မှ အထီးကျန်စွာ"Lonely" သည် မဲလန်နှင့် ဂျင်းနီဇယား၌ နံပါတ်တစ် စချိတ်သည်။
ကျုံဟျောင်ပါဝင်ခဲ့သော "ညမှင်စာ" စုံစိရှိုးကို ၂၀၁၇ ဒီဇင်ဘာ ၂၄ တွင် ထုတ်လွှင့်ရန် စီစဉ်ထားသော်လည်း၊ ဂျေတီဘီစီက မလွှင့်တော့ရန် ဆုံးဖြတ်လိုက်သည်။
ရှင်းနီးအဖွဲ့က ၂၀၁၈ ဖေဖော်ဝါရီတွင် ဂျပန်၌ ဖျော်ဖြေပွဲများ ဆက်တိုက် ကျင်းပရန် ရှိသည်ကိုလည်း ရပ်ဆိုင်းထားရမည်လော ဟူသည်ကို စကားဖြင့် ညှိနှိုင်းသွားမည်ဟု ဆိုသည်။
ဝမ်းနည်းကြေကွဲခြင်း ဂီတလောကနှင့် အနုပညာလောက တခုလုံးက ကျုံဟျောင် သေဆုံးရခြင်းအပေါ် ဝမ်းနည်းပူဆွေးကြသည်။
အိတ်က်ဇို၊ တယ်ယွန်၊ TVXQ တို့ကလည်း သူတို့၏ ဖျော်ဖြေပွဲများတွင် ဝမ်းနည်းကြောင်း ထုတ်ဖော်ပြောပြကြသည်။
အမ်ဘီစီ ရေဒီယိုကလည်း ကျုံဟျောင်၏ ကြာရှည်စွာ တင်ဆက်လာသည့် ညပြာ အစီအစဉ်ကို ဒီဇင်ဘာ ၂၁ ၌ စပါယ်ရှယ် အမှတ်တရ ထုတ်လွှင့်ရန် စီစဉ်ထားသော်လည်း၊ ဖျက်သိမ်းလိုက်သည်။
ဓာတ်ပြား She Is (2016) ရုပ်ရှင်ရုပ်သံ ရုပ်ရှင် Year Title Role Notes 2012 I AM. Himself Biographical film of SM Town 2015 SMTOWN The Stage Documentary of SM Town ရေဒီယို Year Title Role Ref. 2014–2017 MBC Blue Night Radio host ကိုယ်တိုင်ရေးအတ္ထုပ္ပတ္တိ Year Title Ref. 2015 Skeleton Flower ဖျော်ဖြေပွဲများ ခေါင်းစီး The Story by Jonghyun (2015) JONGHYUN – X – INSPIRATION (2016) The Agit (The Letter) (2017) INSPIRED (2017) အောင်မြင်မှုများ ဆုနှင့် ဇကာတင် YearAwardCategoryNominated workResultRef 2015 MBC Entertainment Awards Excellence Award - Radio Blue Night Radio 2016 Golden Disc Awards Disk Bonsang Base Mnet Asian Music Awards Best Male Artist ကိုးကား ပြင်ပလင့် Category:၁၉၉၀ မွေးဖွားသူများ Category:၂၀၁၇ ကွယ်လွန်သူများ ကဏ္ဍ:တောင်ကိုရီးယား အမျိုးသား အဆိုတော်များ။
Smashburger Smashburger သည် အမေရိကန် အမြန်ပြင် ဘာဂါစားသောက်ဆိုင်ဖြစ်ပြီး နိုင်ငံပေါင်း ၉ နိုင်ငံနှင့် အမေရိကန်ပြည်နယ် ၃၇ ခုတို့တွင် ဆိုင်ခွဲပေါင်း ၃၇၀ ကျော် ဖွင့်လှစ်ထားသည်။
ကုမ္ပဏီကို ၂၀၀၇ ခုနှစ်တွင် တွမ်ရိုင်ယန်၊ ရစ်ဆချဒန်နှင့် Consumer Capital Partners တို့က ကော်လိုရာဒိုပြည်နယ်၊ ဒင်န်ဗာမြို့ တွင် စတင်တည်ထောင်ခဲ့သည်။
Smashburger တွင် ဟမ်ဘာဂါများ၊ ကြက်သားညှပ်ပေါင်မုန့်များ၊ အသုပ်များ၊ မစ်ရှိတ်များ ရရှိနိုင်သည်။
Redirectတိုင်ဖွန်း တန်ဘင် (၂၀၁၇)။
ဖိလစ်ပိုင်တွင် တိုင်ဖွန်း ဗင်တာအဖြစ် သိကြသည့် တိုင်ဖွန်း တန်ဘင် () သည် သေစေနိုင်သော အပူပိုင်းမုန်တိုင်းတစ်ခု ဖြစ်ခဲ့ပြီး ၂၀၁၇ ခုနှစ်၊ ဒီဇင်ဘာလနှောင်းပိုင်းတွင် ဖိလစ်ပိုင်နိုင်ငံ တောင်ပိုင်းကို ရိုက်ခတ်ခဲ့သည်။
တန်ဘင်ကို အားနည်းသော အပူပိုင်း လေဖိအားနည်းရပ်ဝန်းအဖြစ် ဒီဇင်ဘာလ ၁၆ရက်တွင် ကနဦး သတ်မှတ်ခဲ့သည်။
အဆိုပါ လေဖိအားနည်းရပ်ဝန်းသည် ပိုမိုအားကောင်းလာခဲ့ပြီး ဒီဇင်ဘာလ ၂၀ ရက်တွင် အပူပိုင်း မုန်တိုင်းအဖြစ်သို့ ရောက်ရှိသွားခဲ့သည်။
၂၀၁၂ ခုနှစ်က တိုင်ဖွန်း Bopha ဖြစ်ပွားပြီးနောက်ပိုင်း ယခုဖြစ်ပွားသော တိုင်ဖွန်းဘင်တန်သည် မင်ဒါနာအို ကျွန်းစုကို ရိုက်ခတ်သည့် အသေစေနိုင်ဆုံး ဆိုင်ကလုန်းမုန်တိုင်းဖြစ်သည်။
ဒီဇင်ဘာလ ၂၅ ရက်မှစ‌၍ တိုင်ဖွန်းတန်ဘင်ကြောင့် ၂၇၅ ဦး သေဆုံးခဲ့ပြီး ထိုအထဲမှ ၅ ဦးမှာ မုန်တိုင်းကြောင့် ဖြစ်ပေါ်သည့် ပင်လယ်ပြင် ကြမ်းတမ်းမှုကြောင့် ရေယာဉ်နစ်မြုပ် သေဆုံးခဲ့ခြင်းဖြစ်သည်။
၂၀၁၇ခုနှစ် ကက်တလန်ဒေသ ရွေးကောက်ပွဲကို ၂၀၁၇ ဒီဇင်ဘာ ၂၁ရက်၊ ကြာသပတေးနေ့က ကျင်းပခဲ့သည်။
ကိုယ်ပိုင်အုပ်ချုပ်ခွင့်ရ ကက်တလိုးနီးယား ပြည်သူ့လွှတ်တော်ကို ၁၂ကြိမ်မြောက် ရွေးကောက်တင်မြှောက်ရန် ကျင်းပခဲ့ခြင်းဖြစ်သည်။
ရွေးကောက်ပွဲအတွက် အမတ်နေရာ စုစုပေါင်း ၁၃၅ နေရာရှိပြီး ရွေးကောက်ပွဲကို စပိန်ဝန်ကြီးချုပ် မာရီယာနိုရာကွိုင်းက စီစဉ်ခဲ့ခြင်းဖြစ်သည်။
ဝန်ကြီးချုပ်က ကက်တလန် အစိုးရတစ်ဖွဲ့လုံးကို ဖယ်ရှားကြောင်း ကြေညာအပြီးတွင် ယခုကဲ့သို့ စီစဉ်ခဲ့ခြင်းဖြစ်သည်။
မှတ်စု ကိုးကား Category:ကက်တလိုနီးယားနိုင်ငံရှိ ရွေးကောက်ပွဲများ။
thumb|ကာတာလူညာတိုင်း ကာတာလူညာတိုင်းသည် စပိန်နိုင်ငံ၏ ကိုယ်ပိုင်အုပ်ချုပ်ခွင့်ရတိုင်း တစ်ခုဖြစ်ပြီး တိုက် ၄ ခု ပါဝင်သည်။
အကြီးဆုံးမြို့နှင့် မြို့တော်မှာ ဘာစီလိုနာမြို့ဖြစ်သည်။
မြောက်ဘက်တွင် ပြင်သစ်နိုင်ငံ၊ အရှေ့ဘက်တွင် မြေထဲပင်လယ်တို့ဖြင့် နယ်နမိတ် ထိစပ်နေသည်။
တရားဝင် ဘာသာစကားမှာ ကက်တလန် ဘာသာစကား၊ စပိန် ဘာသာစကားတို့ ဖြစ်သည်။
မှတ်စု ကိုးကား Category:ကတ်တလိုနီးယားနိုင်ငံ။
သင်္ဘောဆေးရုံ (ဆည်းဆာရောက်လျှင်) ဇာတ်လမ်းတွဲသည် ကိုရီးယားသရုပ်ဆောင်များဖြစ်သည့် ကန်မင်ဟွတ် နှင့် ဟာဂျီဝန်တို့က သရုပ်ဆောင်ထားသည်။
အနှစ်ချုပ် ဇာတ်လမ်းသည် ဝေးလံသော ကျွန်းဒေသများမှ ရွာများတွင်နေထိုင်သူများ၏ ကျန်းမာရေးကို အစောင့်အရှောက်ပေးသော လူငယ်ဆရာဝန်များအကြောင်း ဖြစ်သည်။
ဆုန်းအွန်းဂျေမှာ ဆိုလ်း မြို့ရှိ ထူးချွန်ထက်မြက်သော ခွဲစိတ်ဆရာဝန် ဖြစ်သည်။
သူမ၏အမေ ဆုံးပြီးနောက် ခွဲစိတ်မှုတစ်ခု၌ သူမ၏အထက်လူကြီး၏မှားယွင်းမှုကို တာဝန်ခံ၍ အလုပ်ထုတ်ခံရသည်။
ထို့နောက် သင်္ဘောဆေးရုံ တွင် လုပ်အားပေးအဖြစ် ရောက်လာသည်။
သူမသည် ထက်မြက်သော်လည်း မိသားစုကံမကောင်းပဲ လူမှုဆက်ဆံရေးတွင် ညံ့ဖျင်းသည်။
သူမ၏အဖေသည် လူလိမ်တစ်ယောက် ဖြစ်ကာ အိမ်ပါ အသိမ်းခံရသည်။
သူမသည် အမေနှင့် မောင်ဖြစ်သူကို ထောက်ပံ့ပေးနေရသည်။
ဂွမ်ဟွန်သည် ကိုရီးယား၏ နာမည်ကျော်ဆရာဝန်၏ သားဖြစ်သည်။
သူ၏ အဖေသည် ဆရာဝန်မရှိသော ဒေသများ၊ စစ်မြေပြင်များတွင် သွားရောက်ကုသပေးသည့် ခွဲစိတ်ဆရာဝန်ကောင်း တစ်ယောက်ဖြစ်သည်။
ထို့နောက် စိတ်ရောဂါ ခံစားရကာ အတိတ်မေ့သွားသည်။
ဂွမ်ဟွန်သည် သူ၏အဖေကို ပြုစုရင်း တစ်နေ့တွင် အမှားတစ်ခုကြောင့် လူနာတစ်ဦး အသက်ဆုံးခဲ့သည်။
ထိုမှစ၍ အရေးပေါ်အသက်ရှူပိုက် ထည့်ခြင်းတွင် စိတ်အခြေအနေအရ အခက်အခဲဖြစ်ခဲ့သည်။
ထို့နောက် သင်္ဘောဆေးရုံတွင် လုပ်အားပေးအဖြစ် လာရောက်ခဲ့သည်။
စစ်မှုထမ်းအဖြစ် တာဝန်ကျသည့် တိုင်းရင်းဆေးဆရာဝန် ကင်ဂျေချော၊ သွားဆရာဝန် ချာဂျေယောင်း၊ အထွေထွေ သမားတော် ဂွမ်ဟွန်၊ ခွဲစိတ်ပါရဂူ ဆုန်းအွန်းဂျေတို့နှင့်အတူ သင်္ဘောဆေးရုံမှ အဖြစ်အပျက်များကို ရိုက်ကူးထားသည်။
ရိုက်ကူးခြင်း အဓိက ဟဂျီဝန် ~ဆုန်းအွန်းဂျေ ကင်မင်ရောက်~ဂွမ်ဟွန် လီဆိုဝမ်~ကင်ဂျေချော ကင်အင်စစ်~ချာဂျေယောင်း အဆင့်သတ်မှတ်ချက် အောက်ပါဇယားတွင် အပြာရောင်နံပါတ်များ သည် အနိမ့်ဆုံး အဆင့်ကို ကိုယ်စားပြုပြီး အနီရောင်နံပါတ်များ သည် အမြင့်ဆုံး အဆင့်ကို ကိုယ်စားပြုသည်။
Episode #Original Broadcast DateAverage Audience ShareTNmS RatingsAGB NielsenNationwideSeoul National Capital AreaNationwideSeoul National Capital Area1August 30, 201710.8% 11.4% 10.6% 11.9% 2 12.4% 3August 31, 20178.9% 9.5% 8.9% 9.9% 49.9% 10.5% 10.7% 11.4% 5September 6, 20179.1% 10.1% 10.3% 10.5% 610.7% 12.1% 11.8% 11.9% 7September 7, 201710.2% 11.4% 11.3% 11.7% 811.8% 13.6% 9September 13, 20179.6% 9.7% 9.8% 10.2% 1011.7% 11.2% 12.0% 12.1% 11September 14, 201710.1% 10.1% 11.0% 11.6% 1211.5% 11.2% 12.9% 13.2% 13September 20, 20179.8% 10.4% 9.8% 10.4% 1411.1% 12.1% 11.6% 12.0% 15September 21, 20179.3% 9.7% 10.5% 11.0% 1611.3% 11.5% 12.4% 12.6% 17September 27, 20179.2% 9.0% 9.8% 9.8% 1810.8% 11.0% 10.6% 10.6% 19September 28, 20178.5% 9.2% 9.3% 9.5% 2010.1% 10.7% 11.3% 11.4% 21October 4, 2017 6.4% 226.8% 7.5% 6.6% 6.8% 23October 5, 20176.3% 7.1% 7.1% 6.7% 247.3% 8.3% 8.3% 8.1% 25October 11, 20178.9% (14th)9.4% (9th)7.5% (16th)6.7% (15th)2610.2% (9th)10.3% (7th)9.3% (9th)8.4% (11th)27October 12, 20176.5% (NR)6.6% 8.5% 8.6% 287.6% (16th)7.9% (12th)10.0% (8th)9.8% (10th)29October 18, 20178.1% (15th)8.6% (12th)8.3% (10th)8.9% (8th)308.6% (11th)8.7% (11th)8.6% (8th)9.1% (7th)31October 19, 20177.0% (NR)6.9% (NR)7.1% (NR)7.2% (19th)328.7% (14th)8.0% (15th)8.7% (12th)8.4% (13th)33October 25, 20176.5% (NR) (NR)7.3% (16th)7.4% (15th)347.3% (17th)6.6% (17th)7.9% (13th)7.8% (12th)35October 26, 20176.6% (NR)6.3% (NR)7.0% (NR)7.5% (17th)367.7% (16th)7.0% (16th)8.4% (11th)8.3% (11th)37November 1, 20176.6% (15th)6.3% (17th)7.2% (12th)6.9% (14th)388.1% (9th)8.2% (8th)9.0% (5th)8.5% (7th)39November 2, 20176.4% (NR)6.6% (18th)7.2% (18th)7.4% (14th)407.4% (15th)7.2% (15th)8.6% (9th)9.1% (9th)Average မှတ်စု ကိုးကား Category:ကိုရီးယားဘာသာစကား ရုပ်မြင်သံကြား အစီအစဉ်များ Category:တောင်ကိုရီးယား ရုပ်သံဇာတ်လမ်းတွဲများ။
thumb|ရှက်ဝဲလ်ရှိ ကလေးဆေးရုံ အပြင်ဘက် ဒေါက်တာ နသန်နီယယ် ဟက်ဖို့ (; ၁၈၄၂-၁၈၇၁) သည် ဗစ်တိုးရီးယန်းလန်ဒန် ရှိ သူငယ်နာကုဆရာဝန် တစ်ဦး ဖြစ်ပြီး၊ လန်ဒန်အရှေ့ပိုင်းကလေးဆေးရုံကို တည်ထောင်သူ ဖြစ်သည်။
ဝက်ပင်းတွင် ၁၈၆၆ ခုနှစ်က ကာလဝမ်းရောဂါကပ် ဖြစ်ပွားစဉ် ဇနီးလောင်း ဆာရာ ဂေါ့ဖ်နှင့် တွေ့ဆုံပြီးနောက်၊ လန်ဒန်အရှေ့ပိုင်း၌ ကလေးများအတွက် ဆေးရုံတရုံ လိုအပ်သည်ကို သိရှိသွားခဲ့သော နေရာဖြစ်သည်။
ဟက်ဖို့ကိုယ်တိုင်ကမူ အသက် ၂၉ တွင် တီဘီ စွဲကပ်ပြီး ကွယ်လွန်သည်။
ဆေးရုံကို ရတ်ကလစ်ရှိ ဂိုဒေါင်တလုံးတွင် ၁၈၆၈ ၌ စတင်ပြီး၊ ဟက်ဖို့ သေဆုံးပြီးနောက်မူ ရှက်ဝဲလ်ခရိုင်၊ ဂလာမစ်လမ်းသို့ ပြောင်းရွှေ့သည်။
ဤသည်မှာ နှစ်နှစ်အောက် ကလေးများအတွက် ပထမဆုံးသော လန်ဒန်ဆေးရုံ ဖြစ်သည်။
The Uncommercial Traveller စာပေတိုက်မှ ထုတ်သော ချားလ် ဒစ်ကင်း ရေးသားသည့် အရှေ့ပိုင်းဆီမှ ကြယ်လေးတပွင့် နှင့် စေတနာနှလုံးခုန်သံတခုအပေါ်ဝယ် တို့တွင် ၎င်းအကြောင်း အသေးစိတ် ဖော်ပြထားသည်။
၁၉၃၂ တွင် ဆေးရုံအမည်ကို ယောက်မင်းသမီးအဲလိဇဘက် ကလေးဆေးရုံဟု ပြောင်းပြီးနောက်၊ ၁၉၄၂ တွင် ဘုရင်မအဲလိဇဘက် ကလေးဆေးရုံ၏ လက်အောက်ခံ ဖြစ်လာသည်။
၁၉၆၃ တွင် ပိတ်သိမ်းလိုက်သည်။
လန်ဒန်အရှေ့ပိုင်း၊ ရတ်ကလစ်ဟိုင်းဝေးလမ်းမကြီး၏ အရှေ့ဆုံး ဟက်ဖို့လမ်းသည် ဒေါက်တာဟက်ဖို့ကို ဂုဏ်ပြု မှည့်ခေါ်ထားသည်။
၂၁ ရာစု အစောပိုင်းတွင် ဖန်တီးခဲ့သော ၎င်းလမ်းသည် စီးပွားကူးသန်း ရောင်းဝယ်ရာ နေရာကလေး ဖြစ်ကာ၊ အများစုမှာ လျှပ်စစ်နှင့် အဆောက်အဦပိုင်း ဆိုင်ရာ ရောင်းဝယ်ကြသည်။
ကိုးကား "East London Hospital for Children" by V.A.J. Swain (PDF file—contains artist's rendering of the East London Hospital around 1900) Portrait of Dr. Heckford ပြင်ပလင့်များ Charles Dicken's A Small Star in the East. (The description of the Children's Hospital begins at page 416.) Charles Dickens' On An Amateur Beat. (The Children's Hospital is described at pages 281-2.) Category:၁၈၄၂ မွေးဖွားသူများ Category:၁၈၇၁ ကွယ်လွန်သူများ။
တက္ကသီလာသည် ယခု ပါကစ္စတန်နိုင်ငံ အနောက်မြောက်ပိုင်းတွင် တည်ရှိသော ရှေးဟောင်းမြို့တော်တစ်မြို့ ဖြစ်သည်။
၎င်းသည် အရေးပါသော ရှေးဟောင်းသုတေသနနယ်မြေ ဖြစ်ပြီး ယူနက်စကိုက ၁၉၈၀ ခုနှစ်တွင် ကမ္ဘာ့အမွေအနှစ်နေရာ အဖြစ် ကြေညာခဲ့သည်။
တက္ကသီလာမှ အပျက်အစီးများသည် ပါကစ္စတန်နိုင်ငံ ပန်ဂျပ်ပြည်နယ် ရာဝါပင်ဒီ၏ အနောက်မြောက်ဘက် ၂၂ မိုင် (၃၅ မိုင်) ခန့်အကွာ ယနေ့ တက္ကသီလာမြို့ အနီးတွင် တည်ရှိသည်။
တက္ကသီလာသည် အိန္ဒိယတိုက်နှင့် အလယ်အာရှတို့ ၏ လမ်းဆုံ နေရာတွင် တည်ရှိသည်။
မြို့တော် အဖြစ်တည်ရှိခဲ့သည်မှာ ဘီစီ ၁၀၀၀ ခန့်မှ စတင်သည်။
တက္ကသီလာရှိ အချို့သော အပျက်အစီးများသည် ဘီစီ ၆ရာစု အာချေမနစ် အင်ပိုင်ယာ တည်ရှိသည့် အချိန်ကို ဖော်ပြနေပြီး ဆက်တိုက်ဆိုသလိုပင် မာရူယန်၊ အင်ဒို-ဂရိ၊ အင်ဒို-ဆင်သီယန် နှင့် ကူရှန်ခေတ်များကို ဖော်ပြနေသည်။
မဟာဗျူဟာမြောက်သော နေရာတွင် တည်ရှိသဖြင့် ရာစုနှစ်များစွာ အတွင်း တက္ကသီလာသည် တစ်လက်မှ တစ်လက်သို့ ပြောင်းလဲခဲ့ပြီး အင်ပိုင်ယာ မြောက်မြားစွာက ထိန်းချုပ်ရန် အပြင်းအထန် ကြိုးစားခဲ့ကြသည်။
ရှေးခေတ် ထိုဒေသများကို ဆက်သွယ်သော မဟာကုန်သွယ်ရေးလမ်းကြောင်းကြီး အရေးမပါတောသည့် အခါတွင် မြို့တော်သည် အရေးမပါသော အဖြစ်သို့ ရောက်ရှိသွားပြီး ခြေသလုံးအိမ်တိုင် ဟူနပ်စ်လူမျိုးတို့၏ ဖျက်ဆီးမှုကို ခံခဲ့ရသည်။
ရှေးဟောင်းသုတေသန ပညာရှင် အလက်ဇန္ဒား ကာနင်ဟမ်မှ တက္ကသီလာ၏ အပျက်အစီးများကို ၁၉ ရာစု အလယ်ပိုင်းတွင် ပြန်လည် ရှာဖွေ တွေ့ရှိခဲ့သည်။
တက္ကသီလာသည် ပညာသင်ကြားရာ ဗဟိုဌာန တစ်နေရာ ဖြစ်ခဲ့ပြီး အချို့သည် ကမ္ဘာ့အစောဆုံး တက္ကသိုလ် အဖြစ် သတ်မှတ်ကြသည်။
"In the early centuries the centre of Buddhist scholarship was the University of Taxila.": "Thus the various centres of learning in different parts of the country became affiliated, as it were, to the educational centre, or the central university, of Taxila which exercised a kind of intellectual suzerainty over the wide world of letters in India.": "This shows that Taxila was a seat not of elementary, but higher, education, of colleges or a university as distinguished from schools." အချို့ကမူ ယနေ့ခေတ် တက္ကသိုလ်များ နှင့် နှိုင်းယှဉ်၍ တက္ကသီလာကို တက္ကသိုလ် အဖြစ် မသတ်မှတ်ကြပေ။
အိန္ဒိယ အရှေ့ပိုင်းတွင် နောက်မှ ပေါ်ပေါက်လာသော နာလန္ဒတက္ကသိုလ်နှင့် နှိုင်းယှဉ်၍ ကြည့်ပါက တက္ကသီလာတွင် တွင် နေထိုင်ကြသော ဆရာများမှာ ကောလိပ်၏ အဖွဲ့ဝင်များ မဟုတ်ကြခြင်း နှင့် စာသင်ကြားရန် သီးသန့်တည်ဆောက်ထားသော စာသင်ခန်းမ နှင့် လူနေထိုင်ရာ အဆောင်များ မရှိခြင်း တို့ကြောင့် ဖြစ်သည်။
"Nalanda" (2007). Encarta."Nalanda" (2001). Columbia Encyclopedia. ၂၀၀၆ ခုနှစ်တွင် ဂါးဒီးယန်း သတင်းစာသည် တက္ကသီလာကို ပါကစ္စတန်နိုင်ငံ၏ ကမ္ဘာလှည့်ခရီးသွားများ သွားရောက်လည်ပတ်နေရာများတွင် ပထမ အဖြစ် သတ်မှတ် ဖော်ပြခဲ့သည်။
. ၂၀၁၀ ပြည့်နှစ် ကမ္ဘာ့အမွေအနှစ် ရန်ပုံငွေ အဖွဲ့၏ အစီရင်ခံစာ အရ တစ်ကမ္ဘာလုံးရှိ ပြန်လည်အဖတ်ဆည်မရနိုင်အောင် ပျက်စီးဆုံးရှုံးလုဆဲ ဖြစ်သော နေရာ ၁၂ နေရာတွင် တစ်နေရာ အဖြစ် ထည့်သွင်း သတ်မှတ်ခဲ့ပြီး လုံလောက်သော စီမံခန့်ခွဲမှု မရှိခြင်း၊ ဖွံ့ဖြိုးတိုးတက်မှု၏ ဖိအားကို ခံရခြင်း၊ လုယက်ခံရခြင်း၊ စစ် နှင့် ပဋိပက္ခများအား အဓိက ခြိမ်းခြောက်မှု အဖြစ် ဖော်ပြခဲ့သည်။
ဒေါ်သစ်သစ်မြင့်သည် မြန်မာ အမျိုးသမီး နိုင်ငံရေးသမားတစ်ဦး ဖြစ်ပြီး ၂၀၁၅ ခုနှစ် အထွေထွေရွေးကောက်ပွဲတွင် ရန်ကုန်တိုင်းဒေသကြီး လွှတ်တော် ကိုယ်စားလှယ်အဖြစ် ရွေးချယ်ခံရသူ ဖြစ်သည်။
နိုင်ငံရေး ဒေါ်သစ်သစ်မြင့်သည် ၂၀၁၅ခုနှစ် ရွေးကောက်ပွဲတွင် ရန်ကုန်တိုင်းဒေသကြီး၊ တောင်ဥက္ကလာပမြို့နယ်၊ တိုင်းဒေသကြီးလွှတ်တော် မဲဆန္ဒနယ် ၁ တွင် အမျိုးသားဒီမိုကရေစီအဖွဲ့ချုပ် ကိုယ်စားပြု၍ ဝင်ရောက်ယှဉ်ပြိုင်ခဲ့ရာ ခိုင်လုံမဲအရေအတွက် ၃၂၁၀၂ ( ၈၀.၂၇%) ရရှိခဲ့ကာ အရွေးချယ်ခံခဲ့ရသည်။
မိသားစု ဒေါ်သစ်သစ်မြင့်၏ ဖခင်သည် ၁၉၉၀ ခုနှစ် ပါတီစုံ ဒီမိုကရေစီ အထွေထွေ ရွေးကောက်ပွဲတွင် တောင်ဥက္ကလာပမြို့နယ် မှ အနိုင်ရရှိခဲ့သော အမျိုးသားဒီမိုကရေစီအဖွဲ့ချုပ်မှ ပြည်သူ့လွှတ်တော်ကိုယ်စားလှယ် သခင်စိုးမြင့် ဖြစ်သည်။
သို့သော် သခင်စိုးမြင့်သည် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့အစိုးရ မှ ၁၉၉၀ ရွေးကောက်ပွဲတွင် အများစုအနိုင်ရသော အမျိုးသားဒီမိုကရေစီအဖွဲ့ချုပ်ကို အာဏာလွှဲပြောင်းခြင်း မရှိခဲ့သောကြောင့် မိမိမဲဆန္ဒနယ်တွင် တာဝန်ထမ်းဆောင်ခွင့် မရရှိခဲ့ပေ။
မွန်တီအန်ဂီလာမြို့ (; အဓိပ္ပာယ် "တောင်ပေါ်လင်းယုန်") သည် ချီလီနိုင်ငံ Bio Bio ဒေသရှိ မြို့တစ်မြို့ ဖြစ်ပြီး လူဦးရေ ၆,၀၉၀ ရှိသည်။
ကိုးကား ပြင်ပလင့်ခ်များ Monte Aguila - official site Category:ချီလီနိုင်ငံရှိ မြို့များ။
right|قالی تبریز. အီရန်နိုင်ငံ သက်ဘ်ရီဇ်မြို့ထွက်ကော်ဇော်၏ သမိုင်းအကျဉ်း အီရန်နိုင်ငံ သက်ဘ်ရီဇ်မြို့ထွက် ကော်ဇော် နမူနာပုံစံများ သက်ဘ်ရီဇ်မြို့မှ ရက်လုပ်သည့် ကော်ဇော်များ ပုံစံဒီဇိုင်းများမှာ မွတ်စ်သောင်ဖီဒီဇိုင်းပုံစံ၊ အက်စ်လမီဒီဇိုင်းပုံစံ၊یادکرد کتاب|نام خانوادگی=فرش ایران|نام=انجمن علمی|کتاب=فصلنامه گلجام|ناشر=علمی پژوهشی|سال=1387/ص74 .76 ကိုးကား Category:အီရန် ယဉ်ကျေးမှု။
ဟယ်ရီပေါ်တာနှင့် ပြဒါးရှင်လုံး ( ၊ ဟယ်ရီပေါ်တာနှင့် မှော်ကျောက်တုံး၊ ဟယ်ရီပေါ်တာနှင့် ဓာတ်လုံး၊ ဟယ်ရီပေါ်တာနှင့် ပြဒါးရှင်လုံး၏ လျှို့ဝှက်ချက် စသည်ဖြင့် ဘာသာပြန်ဆိုကြ) သည် ဗြိတိသျှစာရေးဆရာမ ဂျေ ကေ ရိုးလင်း ရေးသားထားသည့် နာမည်ကြီး ဆန်းကြယ်စိတ်ကူးယဉ် ဝတ္ထုရှည်တစ်ပုဒ် ဖြစ်သည်။
ထိုဝတ္ထုသည် ဟယ်ရီပေါ်တာ စာအုပ်အတွဲတွင် ပထမဆုံး ဖြစ်၍၊ ဂျေ ကေ ရိုးလင်း၏ ပွဲဦးထွက်စာအုပ်လည်း ဖြစ်သည်။
ထိုစာအုပ်သည် ၁၉၉၇ ခုနှစ်တွင် ပထမအကြိမ်အဖြစ် ဘလွမ်းစ်ဘာရီ စာအုပ်တိုက်မှ စတင်ပုံနှိပ်ထုတ်ဝေဖြန့်ချိခဲ့ခြင်း ဖြစ်၏။
အမေရိကန် ပြည်ထောင်စု၌ ၁၉၉၈ ခုနှစ်တွင် ဟယ်ရီပေါ်တာနှင့် မှော်ပြဒါးရှင်လုံး () အမည်ဖြင့် ထုတ်ဝေခဲ့လေသည်။
ဇာတ်လမ်းမှာမူ ဟယ်ရီပေါ်တာ အမည်ရှိ မှော်ဆရာကောင်လေးတစ်ဦးက မှော်လောကကြီးတွင် ပါဝင်လာခဲ့ပြီးနောက် ဟော့ဂ်ဝပ်စုန်းကဝေအတတ်နှင့် မှော်ပညာကျောင်းတော်ကြီး၏ ပထမနှစ်တွင် သူငယ်ချင်းများ၊ ရန်သူများနှင့် ပညာသင်ကြားခြင်း ၊ စွန့်စားတိုက်ခိုက်ခြင်းများ အကြောင်းပင် ဖြစ်လေသည်။
အင်အားပြန်ကောင်းလာသည့် မိစ္ဆာသခင်ကြီး ဗော်လ်ဒီမော့ စသည့် ရန်သူများကို မျက်နှာချင်းဆိုင် တိုက်ခိုက်အောင်မြင်ခဲ့သည်။
သခင်ဗော်လ်ဒီမော့ ဆိုသူမှာ လူအများက အမည်ပင်မခေါ်ဝံ့သူ ဖြစ်ပြီး ဟယ်ရီပေါ်တာ၏ မိဘနှစ်ပါးကို သတ်ပြီးနောက် ဟယ်ရီပေါ်တာကိုလည်း သတ်ရန် ကြိုးပမ်းခဲ့သူ ဖြစ်သည်။
သို့ရာတွင် ထိုစဉ်က အသက် ၁၅ လသားသာ ရှိသေးသော ဟယ်ရီပေါ်တာကို သတ်ရန် မအောင်မြင်ခဲ့ပေ။
ထိုဝတ္ထုသည် ကလေးသူငယ်များ ရွေးချယ်သည့် ဗြိတိသျှစာပေဆုများနှင့် အမေရိကန်မှ အခြားစာပေဆုပေါင်းများစွာကို ဆွတ်ခူးရယူနိုင်ခဲ့သည်။
ဤစာအုပ်သည် ၁၉၉၉ ခုနှစ်၊ ဩဂုတ်လတွင် နယူးယောက်တိုင်းမ်သတင်းစာ၏ ရောင်းအားအကောင်းဆုံး ရသစာအုပ်များစာရင်း တွင် ထိပ်ဆုံးမှ ရပ်တည်နိုင်ခဲ့၍ ၊ ၁၉၉၉ ခုနှစ်နှင့် ၂၀၀၀ ခုနှစ်များအထိတိုင် ထိုစာရင်းတွင် ထိပ်ဆုံးနေရာနီးနီး ရပ်တည်နေနိုင်ခဲ့လေ၏။
ဘာသာစကားပေါင်းများစွာသို့ ပြန်ဆိုထားသည့်အပြင် ရုပ်ရှင်ဇာတ်ကား ဖန်တီးပြသရာတွင်လည်း အထူးအောင်မြင်ခဲ့ပေသည်။
ဝေဖန်သုံးသပ်ရေးအများစုကမူ ထိုစာအုပ်ကို ချီးကျူးဂုဏ်ပြုခဲ့သည်။
ရိုးလင်း၏ စိတ်ကူးယဉ်နိုင်စွမ်း၊ ရိုးရှင်း၍ ပါးနပ်သပ်ရပ်သော ဇာတ်လမ်းဆင်ပုံတို့ကို များစွာချီးကျူးခဲ့သည်။
သို့သော် နောက်ပိုင်းအခန်းများတွင်မူ အလျင်လိုမှု အနည်းငယ်ပါဝင်သည်ဟု သုံးသပ်ကြလေသည်။
သူမ၏ အရေးအသားကို သူမကိုယ်တိုင်နှစ်သက်အားကျသော စာရေးဆရာများထဲမှ တစ်ဦးဖြစ်သည့် ဂျိန်း အော်စတန် (Jane Austen) ၊ ဟယ်ရီပေါ်တာစာအုပ်များမတိုင်ခင် ကလေးစာပေအပေါ် အတော်လွှမ်းမိုးနိုင်ခဲ့သည့် ရိုးလ် ဒါးလ်ချ် (Roald Dahl) ၊ ရှေးပဝေသဏီက ဂရိပြည်မှ ဇာတ်ကြောင်းပြောသူ ဟိုးမား (Homer) တို့၏ အရေးအသားနှင့် နှိုင်းယှဉ်ဂုဏ်ပြုခဲ့ကြ၏။
အချို့ဝေဖန်ရေးဆရာတို့က ရှေးကာလများသို့ ခေတ်နောက်ပြန်ဆွဲသည် ဟု ယူဆကြသော်လည်း ၊ အချို့ကမူ ခေတ်သစ်ကမ္ဘာကြီးတွင် မျက်မှောက်ခေတ် လူမှုကျင့်ဝတ်ဆိုင်ရာများနှင့် လျော်ညီစွာ ဖော်ပြရေးသားနိုင်သည်ဟု ဝေဖန်ခဲ့ကြပေသည်။
ဟယ်ရီပေါ်တာနှင့် ပြဒါးရှင်လုံး စာအုပ်သည် အချို့သော ဘာသာရေးဆိုင်ရာ အသင်းအဖွဲ့တို့တွင် လက်မခံနိုင်စရာ ကိစ္စများ ဖြစ်စေခဲ့သလို ၊ နိုင်ငံအချို့တွင် ပိတ်ပင်ခံခဲ့ရသည်။
၎င်းဝတ္ထုသည် စုန်းကဝေမှော်အတတ်များကို ကြော်ငြာဖြန့်ဝေပေးသည်ဟု စွပ်စွဲခြင်းခံခဲ့ခြင်း ဖြစ်သည်။
သို့သော် အချို့ဘာသာရေးဆိုင်ရာ ဝေဖန်ရေးများကမူ ဤစာအုပ်များသည် ကိုယ်တိုင်စွန့်လွှတ်အနစ်နာခံမှု၏ စွမ်းအားများ၊ လူတို့၏ မိမိကိုယ်ကို ခံယူဆုံးဖြတ်ရန် နည်းလမ်းကောင်းများ စသည်တို့ အပါအဝင် အရေးပါလှသော အဓိကအချက်အလက်များ ပါဝင်နေကြောင်း ဆိုကြသည်။
ဤ ဟယ်ရီပေါ်တာ စာအုပ်အတွဲသည် အလွန်အောင်မြင်၍ ပညာသင်ကြားမှု နည်းပညာ၊ လူမှုဗေဒနယ်ပယ်နှင့် ဈေးကွက်စီးပွားရေးဆိုင်ရာများတွင် ရင်းမြစ်တစ်ခုအဖြစ် ဖော်ပြသုံးစွဲကြလေသည်။
Redirectဟယ်ရီပေါ်တာနှင့် ပြဒါးရှင်လုံး။
ဒုတိယဗိုလ်ချုပ်ကြီး စည်သူ စိန်ဝင်း သည် မြန်မာနိုင်ငံ ကာကွယ်ရေး ဝန်ကြီးဌာန၏ ပြည်ထောင်စုဝန်ကြီးအဖြစ် ၂၀၁၅ ခုနှစ်မှ ၂၀၂၁ ခုနှစ် ဖေဖော်ဝါရီလ ၁ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။
၂၀၂၁ခုနှစ်တွင် တပ်မတော်မှ အငြိမ်းစားယူခဲ့ပြီး ၂၀၂၁ခုနှစ် နိုဝင်ဘာလမှစတင်ကာ မြန်မာနိုင်ငံ စစ်မှုထမ်းဟောင်းအဖွဲ့ ဗဟိုအမှုဆောင်အဖွဲ့ ဥက္ကဋ္ဌအဖြစ် ဆောင်ရွက်နေသည်။
ယခင်က လေကြောင်းရန် ကာကွယ်ရေးအရာရှိချုပ် အဖြစ် တာဝန်ထမ်းဆောင်ခဲ့သည်။
၂၄ ဩဂုတ် ၂၀၁၅ တွင် ကာကွယ်ရေးဝန်ကြီးအဖြစ် ခန့်အပ်ခံခဲ့ရသည်။
ရဲထွေးအောင် (၇ ဧပြီ ၁၉၉၃ – ၂ ဇန်နဝါရီ ၂၀၁၈) သည် သရုပ်ဆောင်တစ်ဦး ဖြစ်သည်။
၁၉၉၃ ခုနှစ်၊ ဧပြီလ (၇)ရက်နေ့၌ ရန်ကုန်မြို့တွင် မွေးဖွားခဲ့သည်။
စူရတီလူမျိုးဖြစ်သည်။
ရဲထွေးအောင်သည် လူမှုကွန်ယက် (ဖေ့စ်ဘွတ်ခ်) ပေါ်တွင် ဟာသဗီဒီယိုများတင်ကာ လူသိများလာသူလည်းဖြစ်ပြီး ဖေ့စ်ဘွတ်ခ်တွင် Follower ၁.၃ သန်းကျော် ရရှိထားသည်။
ထို့နောက်တွင် ရုပ်ရှင်ဇာတ်လမ်းများ ရိုက်ကူးရန်ကမ်းလှမ်းခံရပြီး သရုပ်ဆောင်လုပ်ငန်းများ လုပ်ကိုင်ခဲ့သည်။
သူ၏ ပထမဆုံး သရုပ်ဆောင်ခဲ့သော ရုပ်ရှင်မှာ "ကိုယ်စောင့်နတ်" ဖြစ်ပြီး အခြားသော ရုပ်ရှင်ဇာတ်လမ်းများတွင်လည်း ပါဝင် ရိုက်ကူးခဲ့သည်။
သူသည် ဖေ့ဘုတ်စ်တွင် ထင်ရှားသော ဟာသသရုပ်ဆောင်လည်းဖြစ်သည်။
မကြာသေးမီကပင် ရဲထွေးအောင်သည် ဒါရိုက်တာ ဂျိုး ရိုက်ကူးသည့် ဒိုင်ယာရီ ဇာတ်ကားတွင် သရုပ်ဆောင် နိုင်းနိုင်း၊ မေမြတ်နိုးတို့နှင့်အတူ ပါဝင်သရုပ်ဆောင် ရိုက်ကူးခဲ့သည်။
ရဲထွေးအောင်သည် Myanmar Social Influencer Award 2017 တွင် Influencer of The Year (Comedy /Satier) ကို ရရှိခဲ့သူလည်း ဖြစ်သည်။
ကွယ်လွန်ခြင်း ၂၀၁၇-ခုနှစ်၊ ဒီဇင်ဘာလ(၃၁)ရက်နေ့ နှစ်သစ်ကူးညတွင် ကလပ်တစ်ခုတွင် အရိုက်ခံရပီး ဆေးရုံသို့ ပို့ဆောင်ခဲ့သော်လည်း ၂၀၁၈-ခုနှစ်၊ ဇန်နဝါရီလ(၂)ရက်နေ့ မွန်းလွဲပိုင်းတွင် ကွယ်လွန်ခဲ့သည်။
ကိုးကား ပြင်ပလင့်ခ်များ Category:မြန်မာ အမျိုးသား ရုပ်ရှင်သရုပ်ဆောင်များ။
ဇူးရစ် တက္ကသိုလ် (UZH, ) သည် ဇူးရစ်မြို့ရှိ ဆွစ်ဇာလန်နိုင်ငံ၏ အကြီးဆုံး တက္ကသိုလ်ဖြစ်သည်။
with over 26,000 students. It was founded in 1833 ယင်းတက္ကသိုလ်၌ ဥပဒေ၊ ဆေးပညာ၊ ဒသနိကပညာရပ်များကို လေ့လာနိုင်ပြီး ဆွဒ်အထက်တန်းပညာရပ်ဖြင့် အောင်မြင်သူများ သက်ဆိုင်ရာဘာသာရပ်များစွာအား လေ့လာနိုင်သည့် တက္ကသိုလ်တစ်ခုလည်း ဖြစ်ပေသည်။
ဂျင်ဂစ်ခန်ရုပ်တုအဆောက်အအုံသည် မွန်ဂိုးလီးယားနိုင်ငံ မြို့တော် အူလန်ဘာတာမြို့၏ အရှေ့ဘက် ၅၄ ကီလိုမီတာအကွာရှိ တုလ်လွန်မြစ်ကမ်းနားဘေးတွင် တည်ရှိသည်။
မြင်း၏ကျောကုန်းပေါ်တွင် ဂျင်ဂစ်ခန် ထိုင် နေသောပုံစံဖြင့် အရှည် မီတာ၄၀ ရှိ ရုပ်တု ထုလုပ်ထားခြင်း ဖြစ်သည်။
ဒဏ္ဍာရီသမိုင်းများအရ ဂျင်ဂစ်ခန်သည် ရွှေကျာပွတ်ကို ရှာဖွေတွေ့ရှိခဲ့သောနေရာဖြစ်သည်။
အဆိုပါရုပ်တုကို ဂျင်ဂစ်ခန်၏ မွေးရပ်ဇာတိရှိရာ အရှေ့အရပ်ဆီသို့ ညွှန်ပြသည့်အနေအထားဖြင့် တည်ဆောက် ထားပြီး ရုပ်တုအောက်ခြေတွင် ဂျင်ဂစ်ခန်မှ လစ်ဒန်ခန်အထိ ခေတ်ပေါင်း ၃၆ခေတ်ကို ကိုယ်စားပြုသည့် (၁၀)မီ တာအမြင့်ရှိ စာတိုင်ပေါင်း ၃၆တိုင်ဖြင့် (၂၀ဝ၈)ခုနှစ်တွင် ဖွဲ့စည်းတည်ဆောက်ခဲ့ပြီး (၂၀၁၀)ခုနှစ်တွင် ပြီးစီးခဲ့ သည်။
အဆိုပါရုပ်တု၏ မြင်းဦးခေါင်းပိုင်းမှစတင်ကာ လည်ပင်းနှင့် ရင်ပတ်ပိုင်းတစ်လျှောက်မှနေပြီး မွန်ဂိုးလီးယားဒေသ ၏ ရေမြေရှုမျှော်ခင်းအလှကို မြင်ကွင်းကျယ် ကြည့်ရှုနိုင်ရန် စီစဉ်ထားသည်။
ရုပ်တုတည်ရှိရာ ဧရိယာ အ နောက်ဘက် မြေဧက ၅၂၀ ပေါ်တွင် ကမ္ဘာလှည့်ခရီးသွားများ အနားယူအပန်းဖြေနိုင်ရန် မွန်ဂိုးလီးယားရွက်ဖျင် တဲစခန်း ၂၀ဝ ပါဝင်သည့် အပန်းဖြေစခန်းတစ်ခုကိုလည်း ထည့်သွင်းတည်ဆောက်ထားသည်။
ထို့ပြင် ဂျင်ဂစ်ခန်ရုပ်တုနှင့် တွဲဖက်ပြီး ရှေးဟောင်းသုတေသနဆိုင်ရာ မွန်ဂိုးလီးယားလူမျိုးတို့၏ ယဉ်ကျေးမှု လက်ရာများဖြစ်သည့် နေ့စဉ်အသုံးအဆောင်ပစ္စည်းများ ပြခန်းနှင့် ကြီးမြတ်သောခန်ခေတ်ဖြစ်သည့် ၁၃ရာစုနှင့် ၁၄ရာစုကာလများအတွင်း အသုံးပြုခဲ့သည့် ရှေးဟောင်းရွှေထည်လက်ရာပစ္စည်းများကိုလည်း ပြသထားသည်။
၂၀၁၆ခုနှစ်၊ ဇူလိုင်လ ၁၈ရက်နေ့ထုတ် ကြေးမုံသတင်းစာ ကိုးကား Category:မွန်ဂိုးလီးယားနိုင်ငံရှိ လည်ပတ်စရာနေရာများCategory:မွန်ဂိုးလီးယားနိုင်ငံရှိရုပ်တုများCategory:မွန်ဂိုးလီးယားနိုင်ငံရှိ ပြတိုက်များ။
ကုန်းဘောင်ခေတ်တွင် ပြင်စည်မင်းသားငါးပါး ရှိခဲ့သည့်အနက် ပြင်စည်မင်းသား မောင်ရွှေအိုင်သည် ပထမပြင်စည်မင်းသား ဖြစ်လေသည်။
၎င်းသည် အလောင်းမင်းတရား၏ ညီတော်အရင်း၏ မြေးတော်သူ ဖြစ်သည်။
မောင်ရွှေရ၏ အဘိုးမှာ အလောင်းမင်းတရား၏ ညီတော်အရင်း မင်းသားမောင်ရွှေရ ဖြစ်သည်။
မင်းသားမောင် ရွှေရသည် နောင်တော် မင်းမဖြစ်မီ ဆုံးပါးသွားသူ ဖြစ်သည်။
မင်းသားမောင်ရွှေရနှင့် ခင်ဝ (စည်ပုတ္တရာ ရွှေကာ တစ်ထောင်မှူး မင်းသီရရန္တဇ နှင့် မယ်ဘက်တို့၏ သမီး) တို့၏ သားဖြစ်သော မောင်ပြေ (မင်းရဲသင်္ခသူဘွဲ့ခံ ကျောက်ဆောက်မြို့စား မြင်းမှူးမင်းသား) မှာ ပထမပြင်စည်မင်းသား မောင်ရွှေအိုင်၏ ခမည်းတော် ဖြစ်သည်။
ပြင်စည်မင်းသားမောင်ရွှေအိုင်၏ မယ်တော်မှာ ပြည်တော်သာရွာစား ခင်အမ (အင်းဝ ဗိုလ်မှူး မင်းလှကျော်သူ ၏ သမီး) ဖြစ်သည်။
အလောင်းမင်းတရားက ပြင်စည်မြို့ကို အသုံးကံကျွေးပေးသဖြင့် ပြင်စည်မင်းသားဟု တွင် ခြင်း ဖြစ်သည်။
မောင်သန်းဆွေ (ထားဝယ်) ၏ ကုန်းဘောင်ရှင်းတမ်းမှ ပြင်စည်မင်းသားရှင်းတမ်း ကိုးကား Category:ကုန်းဘောင်ခေတ် Category:မြန်မာ မင်းမျိုးမင်းနွယ်များ‎ Category:ပြင်စည်မင်းသားများ‎။
ကုန်းဘောင်ခေတ်တွင် ပြင်စည်မင်းသားငါးပါး ရှိသည့်အနက် ဒုတိယပြင်စည်မင်းသားမှာ ပြင်စည်မင်းသား မောင်နဂါး ဖြစ်သည်။
ဒုတိယပြင်စည်မင်းသား မောင်နဂါးကို (၁၁၃၃)ခုနှစ် (ခရစ်နှစ် ၁၇၇၁-ခုနှစ်)တွင် ဖွားမြင်သည်။
ဆင်ဖြူရှင်မင်း နှင့် သံလျင်မိဖုရား မင်္ဂလာဒေဝီ တို့မှ သမီးတော် မယ်ဘွားနှင့် သားတော် မောင်နဂါးတို့ကို မွေးဖွားခဲ့သည်။
မယ်ဘွားသည် ငယ်ကပင် ကွယ်လွန်သည်။
သံလျင်မိဖုရား မင်္ဂလာဒေဝီ (ငယ်မည် ရှင်မင်း)သည် ဟံသာဝတီ ရောက်မင်း လက်ထက် ဝန်ကြီးသတိုးသီရိ၏ သမီးဖြစ်သည်။
ဒုတိယပြင်စည်မင်းသား မောင်နဂါးကို ခမည်းတော် ဆင်ဖြူရှင်မင်းလက်ထက် (၁၁၄၄)ခုနှစ် (၁၇၈၂ခုနှစ်)တွင် လက်ရွေးငယ်မြင်းမှူးခန့်ပြီး မင်းရဲသီရိဘွဲ့ခံစေသည်။
(၁၁၄၆)ခုနှစ် (၁၇၈၄)ခုနှစ်တွင် မင်းရဲသီဟကျော်ဘွဲ့နှင့် ပြင်စည်မြို့ကို အသုံးကံကျွေးခံရသောကြောင့် ပြင်စည်မင်းသားဟု တွင်သည်။
ခမည်းတော် ဆင်ဖြူရှင်မင်းနှင့် ရတနာဒေဝီတို့မှ ဖွားမြင်သော သမီးတော် မင်းရွှေငါးနှင့် စုံဖက်သည်။
မြောက်သားတော်မင်းရွှေငါးသည် (၁၁၇၁)ခုနှစ် (၁၈၀၉)ခုနှစ်တွင် ကံကုန်တော်မူသည်။
(၁၂၀၂)ခုနှစ် (၁၈၄၀)ခုနှစ်၊ သာယာဝတီမင်းလက်ထက်တွင် သတိုးမင်းရဲနရာ ဘွဲ့ခံရသည်။
မောင်နဂါး၏မယ်တော် သံလျင်မိဖုရားသည် ရွှေကြက်ယက် သူဌေးသမီးဖြစ်သည်။
ထို့အတွက် ရွှေကြက်ယက် နယ်တဝိုက်မှာ ရှိသော မြေများကို မောင်နဂါး အမွေများစွာ ရလိုက်သည်။
မင်းတုန်းမင်း လက်ထက် (၁၂၁၇)ခုနှစ် (၁၈၅၅)ခုနှစ်၊ နတ်တော်လဆန်း (၃)ရက်နေ့တွင် ကံကုန်သည်။
ရေးသားသီကုံးခဲ့သော မဟာဂီတသီချင်းများ ကုန်းဘောင်ခေတ်တွင် ပြင်စည်မင်းသားငါးပါးရှိသည့်အနက် ကဗျာအလင်္ကာရေးသားခြင်း၊ စောင်းငြင်းပတ္တလား တီးမှုတ်ခြင်း စသော အရာများကို အလေ့အလာ အထုံဝါသနာပါသောသူများမှာ ပြင်စည်မင်းသား မောင်နဂါးနှင့် ပြင်စည်မင်းသား ထိပ်တင်ပု တို့နှစ်ဦးသာ ဖြစ်သည်။
ကျန်သော ပြင်စည်မင်းသားသုံးပါးမှာ စာဆိုတော်များ မဟုတ်ကြပေ။
ပြင်စည်မင်းသား မောင်နဂါးသည်၎င်း၊ ထိပ်တင်ပုသည်၎င်း မဟာဂီတသီချင်းများ ရေးဖွဲ့ခဲ့ကြသည်။
သို့သော်လည်း ၎င်းတို့နှစ်ဦးရေးစပ်ခဲ့သည့် ပတ်ပျိုး၊ ယိုးဒယား၊ တလိုင်း(မွန်သံ)များကို မည်သည့်ပြင်စည်မင်းသားက မည်သည့်သီချင်းများကို ရေးသည်ဟု မဟာဂီတစာအုပ်များတွင် ခွဲခွဲခြားခြား ဖော်ပြထားခြင်းမရှိဘဲ ပြင်စည်မင်းသား ရေးသည်ဟုသာ ယေဘူယျ ဖော်ပြထားရာ မှားယွင်းရောထွေးလေ့ ရှိသည်။
သက္ကရာဇ် (၁၁၅၁)ခုနှစ် (၁၇၈၉-ခုနှစ်)တွင် ဘိုးတော်ဘုရား၏ သားတော် အိမ်ရှေ့မင်း၏အမိန့်အရ အယုဒ္ဓယတိုင်း ဂျွမ်းပြည်၊ ဟရိဘုဉ္စတိုင်း ယွန်းပြည်မှ ပါရှိလာသော အရပ်ရပ်ဒဏ္ဍာရီဇာတ်များကို ဂျွမ်းသံခံ၊ ယွန်းသံခံတို့နှင့် ညှိနှိုင်းကာ မြန်မာဘာသာသို့ ပြန်ဆိုစေသည်။
ပြန်ဆိုပြီးထွက်ပေါ်လာသော ဇာတ်များမှာ ရာမဇာတ်၊ အီနောင်ဇာတ်၊ ကေသာသီရိဇာတ်၊ သင်္ခပတ္တဇာတ်တို့ ဖြစ်သည်။
ဇာတ်စကားနှင့် ဇာတ်အဖွယ် အရာစကားများကို ရေးသားရသော အဖွဲ့နှင့် ဇာတ်ချင်း (သီချင်း)များကို ရေးသားရသောအဖွဲ့ တို့ကို ဖွဲ့စည်းထားသည်။
ဇာတ်ချင်းရေးသားရသော အဖွဲ့တွင် ပြင်စည်မင်းသား မောင်နဂါး ပါဝင်သည်။
ရာမဇာတ်တော်ကြီးပါ ဇာတ်ဖွဲ့နှင့် ဆီလျော်အောင် မောင်နဂါးသည် ယိုးဒယား(၈)ခန်းဟု ခေါ်တွင်သော "ရွှေတညာ၊ နှင်းယွန်းခါဟေမာန်၊ တောတောင်စွယ်၊ တောမြိုင်ခြေ လမ်း၊ ပန်းမြိုင်လယ်၊ ခိုင်ပန်းစုံ၊ မှော်ရုံဟေဝန်၊ မှိုင်းမှုန်ပြာညို" တို့ကို ရေးသားခဲ့ခြင်း ဖြစသ်ည်။
(အဆိုပါ ယိုးဒယား(၈)ခန်းကို ပြင်စည်မင်းသား ထိပ်တင်ပု ရေးသားသည်ဟု မှားလေ့ရှိသည်။
ထိုအချိန်က ထိပ်တင်ပု မမွေးသေးပေ။
) သက္ကရာဇ် (၁၂၀၃)ခုနှစ် (၁၈၄၁-ခုနှစ်)၊ သာယာဝတီမင်း ရန်ကုန်မြို့သို့ စုန်ဆင်းသောအခါ ပြင်စည်မင်းသား မောင်နဂါးလည်း ပါလာသည်။
ရန်ကုန်တွင် (၇)လခန့် ကြာသည်။
မောင်နဂါးသည် "တောင်ယံတောကြီး၊ တောင်ယံတောကလေး၊ နှင်းယွန်းဂိမ္မာန်၊ နှင်းယွန်းသာဟေမန်၊ ကောင်းကြီးသင်ခါ၊ ညှင်းညှင်းပဉ္စင် ရွှေတံမြွာ၊ စိန်မြရံချယ်၊ သောင်းကျေးဒီပါဘွေ" အစရှိသည့် တလိုင်း(မွန်)သီချင်းများကိုလည်း ရေးသားခဲ့သေးသည်။
ယင်းအပြင် "ရင့်ကျူး ဝယ်မန္ဒာ" နှင့် "ယုဇနမာလာပတ်ပျိုး"တို့ကိုလည်း ရေးသားခဲ့သေးသည်။
ပြင်စည်မင်းသား မောင်နဂါး၏ အဆက်အနွယ်များ ပြင်စည်မင်းသား မောင်နဂါး၏ အဆက်အနွယ် ရွှေကြက်ယက်တင်တင်သည် အင်္ဂလိပ်အစိုးရလက်ထက် ထောက်ပံ့ကြေးရရှိသော မင်းဆွေမင်းမျိုးများ စာရင်းတွင် ပါဝင်သည်။
မူလက ထောက်ပံ့ကြေး (၁၅)ကျပ်သာ ရရှိပြီး နောက်ပိုင်းတွင် (၁၀ဝ)ကျပ် တိုးပြီးရခဲ့သည်။
မောင်သန်းဆွေ (ထားဝယ်)၏ ကုန်းဘောင်ရှင်းတမ်းမှ ပြင်စည်မင်းသားရှင်းတမ်း ကိုးကား Category:၁၇၇၁ မွေးဖွားသူများ Category:၁၈၅၅ ကွယ်လွန်သူများ Category:ကုန်းဘောင်ခေတ် Category:မြန်မာ မင်းမျိုးမင်းနွယ်များ‎ Category:မြန်မာ အမျိုးသား စာဆိုတော်များ Category:ပြင်စည်မင်းသားများ‎။